હવે જ્યારે તમે પોતે જ પોતાની પીઠ થાબડીને પોતાની જાતને શાબશી આપો એ પહેલાં એક વાત ધ્યાનમાં રાખજો કે પોતાની પીઠ થાબડવામાં કે પોતાની જાતને ક્રેડિટ આપવામાં કંઈ ખોટું નથી, જ્યારે તમે ખરેખર પ્રશંસાત્મક કામ કર્યું હોય. પોતાની યોગ્યતા સમજવાને કારણે સુખ અને સંતોષની લાગણી પેદા થાય છે. જ્યારે એક વ્યક્તિ પોતાની જાતને, પરિવારને, કામને, સમાજને પોતાના યોગદાનથી માન્યતા આપે છે અને ખુશી મેળવે છે ત્યારે તેના સ્વાભિમાનનું હકારાત્મક ઘડતર થાય છે.